קריית התקשורת נווה אילן

קריית התקשורת נווה אילן (ידועה גם כ"פארק התקשורת ישרס", לשעבר קריית התקשורת ריאליטי ואולפני ג.ג.) הוא מתחם ובו 8 אולפני טלוויזיה וקולנוע בנווה אילן שבהרי ירושלים, המיועדים להפקות טלוויזיה וקולנוע ששוכרים ערוצי טלוויזיה (כגון קשת 12, רשת 13, ערוץ הקניות וערוץ הכנסת) וגורמי תקשורת שונים בישראל. כמו כן בשטח המתחם קיימים שוכרי משרדים נוספים שאינם משמשים בהכרח כגופי תקשורת או מטעמם. עד שנת 2014 המתחם היה בבעלות קבוצת גלובוס גרופ ונקרא "ג.ג. אולפני ישראל - ירושלים". האולפנים הוקמו בשנות ה-80 של המאה ה-20 ביוזמת בני הדודים מנחם גולן ויורם גלובוס. באותן השנים גולן וגלובוס היו בעליה של חברת הפקות הסרטים קנון גרופ בהוליווד, שהפיקה כ-30 סרטים כל שנה. הם ביקשו לפתח את תעשיית הקולנוע בישראל ולהקים קומפלקס של אולפני קולנוע באזור ירושלים. הפרויקט הושק בשנת 1983, ותחילה הודיעו שהוא יוקם באזור התעשייה מישור אדומים, אחר כך בעטרות במבנים תעשייתיים שהחברה הכלכלית לירושלים בנתה והיו זמינים להשכרה, ולבסוף הוחלט לבנות מתחם ייעודי חדש בנווה אילן באתר שבו החלה הקמתו של בית הבראה שלא הושלם. לצורך ניהול הפרויקט גייסו את המפיק איציק קול. הקמת המתחם החלה ב-1985 בתכננו של האדריכל אלדר שרון, שלצורך תכנון הפרויקט נסע לסיור לימודי באולפני קולנוע בהוליווד. בשנת 1986 הודיעה קנון גרופ, עוד לפני שהושלמה בניית האולפנים, כי תתחיל לצלם שני סרטים בחודש בנווה אילן, כחלק מהפקה של סדרת סרטים של אגדות האחים גרים בשם Cannon Movie Tales. הסרט הראשון בסדרה היה עוץ לי גוץ לי בכיכובה של השחקנית איימי אירווינג. כמו כן הפיקו בישראל, בין השאר, את הסרטים: "מחץ הדלתא", "רמבו 3", "פגישה עם המוות", "לא בלי בתי" בכיכובה של סאלי פילד ו"מגן אנושי" בכיכובו של מייקל דודיקוף. הפקת הסרטים בישראל הכניסה למדינה כ-12 מיליון דולר בשנים 1988–1989, בעיקר בהוצאות על שירותי הפקה ושכר, ויורם גלובוס יחד עם שר האוצר שמעון פרס יזמו תוכנית לעידוד ההשקעות בהפקת סרטים בישראל על ידי מפיקים מקומיים וחברות בינלאומיות דוגמת האולפנים ההוליוודים, באמצעות הטבות מס. בנוסף לאולפנים נפתחה במקום אטרקציה תיירותית בשם "ארץ התנ"ך", שאחר כך שונה שמה לעיר הסרטים "גלובוסלנד", לפי המודל של מרכזי המבקרים של האולפנים ההוליוודים. הקמת שלב א' של האולפנים הסתיימה בשנת 1990, אך מלחמת המפרץ, שפרצה בקיץ של אותה שנה, הביאה להפסקת הפקתם המתוכננת של מספר סרטים בינלאומיים באולפנים. מאז האולפנים משמשים בעיקר להפקות טלוויזיה, שהביקוש להן גדל עם כניסתם של שידורי טלוויזיה בכבלים והערוץ השני בישראל. כמו כן הופקו בהם תוכניות ששודרו בערוץ 1, של רשות השידור. בין התוכניות של רשות השידור שהופקו באולפנים היו: "חיים שכאלה" (בשנות ה-90), "בטברנה", ה"המופע של קושניר" ותוכניות מיוחדות שדרשו אולפנים גדולים. כמו כן שכרה הרשות באופן קבוע את אולפן 3, בן 350 מ"ר, עבור ערוץ 33. באותה תקופה ניהל את קבוצת גלובוס גרופ אורי פורת, שהיה מנכ"ל רשות השידור לפני ואחרי שעבד עבור הקבוצה, דבר שהעלה ביקורת על ניגוד עניינים. באוגוסט 1992 הגישו האולפנים בקשה למרכז ההשקעות לאשר הרחבה שלהם בהשקעה של 25 מיליון שקל, לאחר שדיווחו כי בשלב א' השקיעו 90 מיליון שקל. באוגוסט 1998 זכו האולפנים במכרז להקמתו והפעלתו של מרכז הפקה ושידור חדש לחברת החדשות של ערוץ 2, שעד אז פעל באולפני הבירה בירושלים. אולפני הבירה עתרה לבית המשפט המחוזי נגד הכללת נווה אילן בתחום ירושלים. מפני שלפי חוק ערוץ 2, צריכה חברת החדשות להיות ממוקמת בירושלים. ועדת המכרזים קבעה כי על מרכז השידור המוצע להיות בשטח מחוז ירושלים על פי החלוקה של משרד הפנים, ולכן כולל את נווה אילן. ב-1 בספטמבר 2008 עלתה העונה הראשונה של הגרסה הישראלית של תוכנית האח הגדול, במסגרת שידורי קשת של ערוץ 2. לצורך התוכנית הוקם "בית האח הגדול" בחלקו הצפוני של המתחם בו גרים המתמודדים במשך צילומי התוכנית, ובצמוד לו נבנה אולפן המשמש את מנחי התוכנית והקהל. "בית האח הגדול" נהרס ונבנה מחדש לפני האח הגדול עונה 9, העונה הראשונה של התוכנית במסגרת הזכיינית רשת שעלתה לשידור ב-5 במאי 2018 בערוץ 13. חברת הכבלים HOT הקדישה לתוכנית ערוץ ייעודי ובו שידור מצלמה רצוף מהבית, במשך 24 שעות ביממה; והחל מהעונה השנייה גם חברת הלוויין yes הקדישה ערוץ ייעודי לתוכנית, בדומה לזה של "HOT", שבעבר שודר בערוץ 20 (שהפך בהמשך לערוץ המורשת), ומאז העונה השישית משודר בערוץ 26. בשנת 2014, לאחר שנקלעה לקשיים כספיים, מכרה גלובוס גרופ את המתחם לקרן הנדל"ן ריאליטי תמורת 180 מיליון שקל, וב-2018 מכרה אותו קרן ריאליטי לקבוצת ישרס תמורת 255 מיליון שקל. לאחר רכישת המתחם על ידי קרן ריאליטי שונה שמו ל"קריית התקשורת נווה אילן", רוב עובדי "אולפני ג.ג.", בהם צלמים, מקליטים, אנשי קול, מנהלי אולפן ועובדי תפאורה פוטרו. האולפנים זמינים להשכרה ללקוחות חיצוניים אך אין בו צוות הפקה קבועה. בשנת 2010 ביקש היישוב החרדי הסמוך קריית יערים, להרחיב משמעותית את שטחו ולהפוך ליישוב עירוני עם אוכלוסייה של עד 20 אלף נפש. ב-2011 מינה שר הפנים אלי ישי ועדה לחקירת גבולות לבדוק את נושא הגבולות המוניציפליים באזור בין קריית יערים לאבו גוש ויד השמונה, אולם הוועדה שהוקמה, בראשות של פרופסור ערן רזין, מצאה כי אין להרחיב אותו. היישוב ביקש לספח 500 דונם מצפון לו, בצמוד לקריית התקשורת, קרקעות שחלקם שייכות לתושבי אבו גוש. בשנת 2011 נחתם הסכם לתוספת של 120 דונם לשטחה של קריית יערים, שנמצאים בקריית התקשורת, בשטחה המוניציפלי של המועצה האזורית מטה יהודה. לפי הסכם שנחתם בין אולפני ג.ג למועצה המקומית קריית יערים, תיזום ג.ג שינוי ייעוד של המקרקעין, מיעוד חקלאי ליעוד למגורים לבנייה של כ-1,000 דירות לפחות. בעקבות התנגדויות שהגישה המועצה המקומית אבו גוש התקיימו מגעים גם עמה, ולפי הסכם שהתגבש בינה לבין המועצה המקומית קריית יערים הגיעו הצדדים להסכמה כי אדמות פרטיות של תושבי אבו גוש לא ייכללו בתוכנית, וכי המועצה האזורית מטה יהודה תדאג להרחבה ופיתוח גבולות אבו גוש בשטח של 67 דונם שנמצא בבעלות פרטית. בשנת 2017, אישרה הותמ"ל (הוועדה הארצית לתכנון ולבנייה של מתחמים מועדפים לדיור) תוכנית נוספת מהתייחסת לאזור שבין אבו גוש ליישובים יד השמונה וקרית יערים ומתפרשת על שטח של 238 דונם. התוכנית מציעה בנייה של 603 יח"ד בצפיפות של כ-2.4 יחידות דיור לדונם. ותוכנית הממוקמת בין אבו גוש ליישובים קריית ענבים ומעלה החמישה ומתפרשת על שטח של כ-431 דונם. הבנייה המתוכננת תהפוך את האזור סביב קריית התקשורת לשטח עירוני בו בינוי רצוף בין היישובים. בפברואר 2021, מינה שר הפנים אריה דרעי שוב ועדה לחקירת גבולות במטרה לאשר את הרחבת שטחה של קריית יערים ובניית 5,000 יחידות דיור בשטחים שסביב קריית התקשורת. בינואר 2022 הודיעה ועדת הגבולות כי היא מתנגדת לתוכנית להרחבת היישוב. בין הסרטים שהופקו על ידי האולפנים היו: סדרת סרטים של אגדות האחים גרים בשם Cannon Movie Tales ‏(1986–1989). סדרת סרטי מחץ הדלתא (1986 - 1989) פגישה עם המוות (1988) - סרט על פי ספרה של אגתה כריסטי בעל אותו השם (אנ') משנת 1938 שעלילתו מתרחשת בירושלים. בכיכובם של פיטר יוסטינוב, לורן באקול, קארי פישר, ג'ון גילגוד, פייפר לורי, היילי מילס וג'ני סיגרוב. רמבו 3 (1988) מלחמתה של חנה (באנגלית נקרא Hanna's War) ‏(1988) לא בלי בתי (1990) - סרט המבוסס על סיפור חייה של בטי מחמודי כפי שמתואר בספרה בעל השם הזהה. בכיכובם של סאלי פילד, אלפרד מולינה, רושאן סת, שרה באדל, יעקב בנאי, יוסף שילוח וששון גבאי. מגן אנושי (אנ') (1991) - סרט בכיכובם של מייקל דודיקוף, אורי גבריאל, חנה אזולאי-הספרי, גילת אנקורי, רוברטו פולק ואלברט אילוז. תוכניות טלוויזיה שהופקו באולפנים: בשידור חוקר (1992–2004) האח הגדול (מ-2008) הכוכב הבא פגוש את העיתונות (מ-2000) השמיניה (2005–2014) המוסד (טלנובלה) (1996–1997) המהדורה הצעירה (מ-2011) חמש עם רפי רשף (מ-2019) החצר - סדרת טלנובלה ישראלית על אודות חצר חסידית, ששודרה בערוץ התכלת בשנת 2003 טיפול נמרץ - סדרת דרמה המתרחשת בבית חולים (2002). חדשות 13 (מ-2020) הזמר במסכה (מ-2020) ערוץ הקניות ערוץ 9 חברת החדשות של ערוץ 12 חדשות 13 (מ-1 במרץ 2020) אנדמול שיין ישראל (אולפני האח הגדול) דורי מדיה דרסט, חברה להפקת טלנובלות מקבוצת דורי מדיה גרופ בשנת 2008 הוקם במתחם "בית האח הגדול", לצורך צילומי הגרסה הישראלית של התוכנית האח הגדול, מבנה בו גרים המתמודדים במשך צילומי התוכנית, בצמוד לו נבנה אולפן המשמש את מנחי התוכנית והקהל. בית האח הגדול נהרס ונבנה מחדש ב-2018. הבית החדש תוכנן ועוצב על ידי האדריכל ערן בינדרמן. הבית משתרע על פני 1000 מטר רבוע, חצר הבית בעונה גדולה יותר מהעונות הקודמות ומשתרעת על פני 500 מטרים נוספים. בבית האח הגדול החדש מותקנות 60 מצלמות, ו-100 מיקרופונים. חדרי הבית: סלון מטבח נסט חצר חדר שינה חלל רחצה חדר כושר גינת תבלינים חדרי משימות חדר האח הגדול מדיה וקבצים בנושא קריית התקשורת נווה אילן בוויקישיתוף אדר אבישר, נוה הוליווד, מעריב, 20 בנובמבר 1990 בארץ התעשייה תלויה בהם, מעריב, 22 באפריל 1988 גלובוס-לנד עיר הסרטים של ישראל 1994, פרסומת באתר יוטיוב אורי משגב, זה לא יונית לוי, זה סינדרום נווה אילן, באתר הארץ, 18 בפברואר 2021 יעקב הכהן, בום בעשיית סרטים, מעריב, 21 בפברואר 1984 עירית שמגר, מבשרים בקול תרועה משנים - בצניעה, מעריב, 8 במאי 1983 יעל פז מלמד, "אפשר למלא את בלומפילד בשונאי", מעריב, 6 בינואר 1983 איציק קול ־ חצה את הקווים, מעריב, 1 בנובמבר 1985 ורדה וולפו, איימי אירווינג לארץ, מעריב, 12 בינואר 1986 שרי ארליך, סרט בכיכובה של סאלי פלד יצולם בארץ בפברואר, מעריב, 27 בדצמבר 1989 עירית שמגר, יש סרטים אין צוותים, מעריב, 5 באוגוסט 1990 אדר אבישר, מאה מיליון דולר של שמש ונוף, מעריב, 21 בדצמבר 1990 גלובוס-לנד עיר הסרטים של ישראל 1994, פרסומת באתר יוטיוב איציק קול נגד יוסף בראל: מי רודף את מי, מעריב, 18 בפברואר 1991 אביבה קרול, ‏פורת היה מנכ"ל אולפני ג.ג, באתר גלובס, 5 באוקטובר 1999 נווית זומר, אולפני ג״ג של יורם גלובוס בנוה-אילן יגישו בימים הקרובים למרכז ההשקעות בקשה להרחבה בהשקעה של ב-25 מיליון שקל, חדשות, 9 באוגוסט 1992 אביבה קרול, ‏הזוכה: גלובוס גרופ שהציעה 16 מיליון ד' מול JCS שהציעה 23 מיליון דולר, באתר גלובס, 24 באוגוסט 1998 גילי איזיקוביץ, "האח הגדול" בקרב גדול על רייטינג, באתר הארץ, 2 בספטמבר 2008 ליהי עטר בכר‏, חשיפה ראשונה: כך נראה בית האח הגדול החדש, באתר וואלה, 15 באפריל 2018 שלומית צור, ‏יורם גלובוס מכר את מתחם נווה אילן ב-180 מיליון שקל, באתר גלובס, 23 בדצמבר 2014 יעל דראל, שלמה אייזנברג רוכש את מתחם נווה אילן בכ-255 מיליון שקל, באתר TheMarker‏, 26 בנובמבר 2018 לי-אור אברבך, ‏חדשות 2 מסיימת חוזה - אולפני ג.ג פיטרו 60 עובדים, באתר גלובס, 28 במאי 2015 צפריר רינת, קריית יערים רוצה להפוך לעיר על חשבון שמורות הטבע שמסביב לה, באתר הארץ, 26 באוקטובר 2010 עינת פז-פרנקל , ‏עוד סכסוך: קריית יערים מבקשת לספח 500 דונם מאבו גוש, באתר גלובס, 11 בינואר 2011 רנית נחום-הלוי, יורם גלובוס יקים 1,000 דירות בנוה אילן - יסופחו ליישוב קרית יערים, באתר TheMarker‏, 30 בינואר 2013 גיא נרדי, ‏תושבי אבו גוש פוחדים מהוותמ"ל ומתושבי מזרח ירושלים, באתר גלובס, 5 בדצמבר 2017 גיא נרדי, ‏נוף או בניינים: קריית יערים מבקשת להתרחב על השטח הירוק שסביבה, באתר גלובס, 9 בפברואר 2021 גיא נרדי, ‏ועדת הגבולות: לא להרחבת קריית יערים, כן להרחבת אבו גוש, באתר גלובס, 16 בינואר 2022 עירית שמגר, ארץ הקולנוע, מעריב, 15 ביוני 1986 גיל קיסרי, המלחמה של חנה וגולן, מעריב, 29 באפריל 1988 נשואה לפרסי, מעריב, 19 בנובמבר 1989 אביבה קרול, ‏ערוץ המסורת ינסה לשווק את הטלנובלה החרדית המדוברת, "החצר", שתעלה מחר לשידור, באתר גלובס, 13 באוגוסט 2004 אי.אר בערוץ 2: טלעד מגבשת סדרת דרמה המתרחשת בבית חולים, באתר TheMarker‏, 24 באוקטובר 2001 "האח הגדול עונה 1 - עיצוב בית האח הגדול | רשת 13". רשת 13. נבדק ב-2018-09-18. מיקי לוין, ‏האח הגדול: כל הפרטים על הבית החדש!, באתר מעריב אונליין, 2 במאי 2018 האח הגדול עונה 1 - עיצוב בית האח הגדול, באתר חדשות 13, 9 באפריל 2018 נחשף לראשונה: כך בית האח הגדול החדש נראה מבפנים| רשת 13, באתר חדשות 13, 5 במאי 2018